ବରଗଡ଼,ଅଗଷ୍ଟ ୯(ଲୋକାଲ ୱାୟାର): ବରଗଡ଼ ଜିଲ୍ଲାର ଗନ୍ଧମାର୍ଦ୍ଦନ ପାହାଡ଼ରେ ଘଣ୍ଟାଧିକ କାଳ ଗୁଳି ବିନିମୟ ପରେ ପ୍ରାୟ ୧୦ରୁ ୧୫ ଜଣ ମାଓବାଦୀ ଖସି ଯାଇଥିବା ଏସପି ପଦ୍ମିନୀ ସାହୁ ରବିବାର କହିଛନ୍ତି ।
ଏସପି କହିଛନ୍ତି, ପାଇକମାଳ ବ୍ଲକ ଗନ୍ଧମାର୍ଦ୍ଦନ ପାହାଡ଼ରେ କେତେକ ମାଓବାଦୀ କ୍ୟାମ୍ପ କରିଥିବା ସୂଚନା ପାଇ ସ୍ଥାନୀୟ ପୁଲିସ, ଏସଓଜି ଏବଂ ସିଆରପିଏଫ ଯବାନମାନେ ମିଳିତ ଭାବେ ଶନିବାର ସକାଳେ କମ୍ବିଂ କରିଥିଲେ ।
କ୍ୟାମ୍ପରୁ ଏକେ-୪୭, ଇନସାସ, ଏସଏଲାର, ୩୦୩ ବନ୍ଧୁକର ଗୁଳି ଏବଂ ବହୁ ଓଡ଼ିଆ ଓ ହିନ୍ଦୀ ଭାଷାରେ ମାଓ ପ୍ରଚାରପତ୍ର ଜବତ ହୋଇଛି ।
ସଂପୃକ୍ତ ଅଞ୍ଚଳରେ କୌଣସି ବଡ଼ ମାଓ ନେତାଙ୍କ ନେତୃତ୍ୱରେ କ୍ୟାଡରମାନେ ବୁଲୁଥିବା ଜଣାପଡ଼ିବା ପରେ କମ୍ବିଂ ଅପରେସନକୁ ତ୍ୱରାନ୍ୱିତ କରାଯାଇଥିବା କହିଛନ୍ତି ଏସପି ।
